Jessheim

Jessheim er en by, et tettsted og administrasjonssenteret i Ullensaker kommune i Akershus. Byen ligger omtrent fire kilometer sørøst for Oslo lufthavn, Gardermoen. Tettstedet Jessheim har  innbyggere per  og har vært blant de raskest voksende i Norge fra 6 400 innbyggere i 1990. Tettstedet har vokst fram som en stasjonsby på Hovedbanen fra 1854.

Jessheim er i dag et senter for handel og regionale servicefunksjoner på Øvre Romerike med en stor konsentrasjon av butikker i Jessheim Storsenter ved Jessheim stasjon. Av industri kan nevnes sementvarefabrikken som utnytter sand- og grusforekomstene i distriktet, og en trevarefabrikk.

Jessheim er også et skolesentrum med Jessheim videregående skole og Romerike Folkehøgskole. I Jessheim ligger også nettavisen JessheimPuls og lokalredaksjonen til Mitt Jessheim. Vest for byen ligger Raknehaugen, Nord-Europas største gravhaug.

Navnet
Navnet «Jessheim» kommer av det norrøne «Jaseimr» eller «Jesseimr», der det første leddet har uviss betydning, mens siste ledd betyr «heim». Det er også mulig at første del, «jess» kan bety jarl eller jarls. Uttalen er egentlig jessomm og navnet ble skrevet Jessum. I 1900 ble skrivemåten endra til «Jesseim», senere til «Jessheim». Navnet ble opprinnelig brukt om Hovin sogn.

 Jernbanen 
Jernbanen med jernbanestasjonen Jessheim stasjon ble bygget i 1854 som del av hovedbanen fra Oslo til Eidsvoll.

Stoppestedet ble kalt «Trøgstad», men på grunn av forvekslinger med bygdenavnet Trøgstad i Østfold endret man i 1897 navnet til «Jessum». Dette navnet ble brukt «blasfemisk», for eksempel av rekrutter som sa de var kommet gjennom Bøn (tettsted nord for Jessheim) til Jessum. Prestene i bygda klagde derfor til biskopen som i 1900 tok opp saken med herredsstyret og foreslo formen «Jessheim». Man endret derfor skrivemåten til «Jesseim» i 1901. I 1921 endret Jernbanen skrivemåten til Jessheim.

Samferdsel

Kollektivtransport
Jessheim stasjon på Hovedbanen ble anlagt i 1854 og dannet grunnlaget for den seinere tettbebyggelsen. Nord for Jessheim sentrum har jernbanen også en holdeplass, Nordby, som ble åpnet i 1932. Nordby holdeplass ligger på Hovedbanens kilometer 46,10 fra Oslo S.

Veinett
E6 går vest for byen, og sto ferdig med fire felts motorvei i 1977.50 år siden første E6-åpningen Avstanden til Oslo er 41 km langs denne veien, langs jernbanen er den 45 km. Jessheim er også et viktig veiknutepunkt med riksvei 174 vestover til Oslo lufthavn på Gardermoen, Nannestad og Hurdal og østover til Kongsvingerveien (E16).

Grunnkretser
Ullensaker kommune er delt inn i Grunnkretser i Ullensaker kommune, følgende grunnkretser definerer nabolagene på Jessheim.

Delområde 





















 Kultur 

Teater og kino
Jessheim har kino og teater i Ullensaker Kulturhus som ligger i Jessheim sentrum. Det vises filmer, teater, dans og andre kulturbegivenheter hver uke.

Sang og musikk
JessJazz, Jessheim Jazz- og Bluesklubb
Ullensaker korforening, blandet kor

Begivenheter
Jessheimdagene arrangeres hvert år i Jessheim sentrum, som regel i august. Jessheimdagene er en festival som er en blanding av handelsmesse og konserter.

Av konsertsteder har vi også Kulturbanken Kreti & Pleti og Tunet.

Idrett og friluftsliv
 Idrettsanlegg 
Jessheim har fotballbaner med idrettsanlegg ved Gjestadhagen som er hjem til Ullensaker/Kisa Idrettslag idrettslag.

Fotballklubben spiller fra og med 2012-sesongen i 1.divisjon.

Jessheim Is- og flerbrukshall er en hall med flerbruksarenaer for håndball (tilsvarende 3 håndballhaller), basket m.v. og løpebaner, samt en ishall med oppmerking for ishockey og curling. Lokalisert sammen med Jessheim Stadion.

Jesheimhallen er en håndballhall, lokalisert ved Jessheim videregående skole.

Jessheim har også et friidrettsstadion lokalisert rett på baksiden av Jessheim Stadion.

Jessheim Skatepark er et anlegg for uorganisert idrett som inneholder en variasjon av elementer for utførelser av manøvre. Parken er konstruert i betong.

Våren 2019 begynte konstruksjon av Jessheim Svømmehall, kalt Jessheimbadet, som er planlagt å bli ferdigstilt desember 2020.


Nordbytjernet

Nordbytjernet er et av de flotteste friluftsområdene i Ullensaker med beliggenhet kun 1 km fra Jessheim sentrum. Rundt tjernet er det tilrettelagt med turveg for rullestol og barnevogn. Området ellers har turmuligheter året rundt: fra Nordbytjernet går det løyper i skogområdet Vestmoen, og videre til Olaløkka på Sand og Ringbanen på Gardermoen. Utgangspunktet er da parkeringsplassen ved tjernet eller ved idrettsparken. «Tjernfestivalen» arrangeres her hvert år i juni.

Nordbytjernet er en dødisgrop og har et variert og spennende plante- og fugleliv. Her kan sees både toppdykker, sivhøne og sothøne.

 Referanser 

Eksterne lenker
 Ullensaker Kulturhus
 Jessheimdagene

Kategori:Byer i Akershus
Kategori:Bosetninger i Ullensaker
Kategori:Tettsteder i Akershus